ai4bharat/Pralekha huggingface dataset:
பிரதமர் அலுவலகம்
பிரதமர் திரு நரேந்திர மோடி, மாலத்தீவு குடியரசின் அதிபர் மேதகு திரு இப்ராஹிம் முகமது சோலிஹ் இடையே தொலைபேசி உரையாடல்
பிரதமர் திரு நரேந்திர மோடியும் மாலத்தீவு குடியரசின் அதிபர் மேதகு திரு இப்ராஹிம் முகமது சோலிஹ்யும் தொலைபேசி வாயிலாக இன்று உரையாடினார்கள்.
கொவிட் பெருந்தொற்றுக்கு எதிரான போராட்டத்தில் இந்தியாவின் ஒத்துழைப்பு மற்றும் ஆதரவிற்காக அதிபர் திரு சோலிஹ், பிரதமர் திரு மோடிக்கு நன்றி தெரிவித்தார்.
மாலத்தீவில் இந்தியாவின் ஆதரவுடன் மேற்கொள்ளப்பட்டு வரும் வளர்ச்சி திட்டங்களின் நிலை குறித்து இரு தலைவர்களும் ஆய்வு செய்து, கொவிட் தொற்றுக்கு இடையேயும் பணிகள் விரைந்து மேற்கொள்ளப்படுவதற்கு தங்களது திருப்தியை வெளிப்படுத்தினர்.
‘அண்டை நாடு முதலில்’ என்ற இந்தியாவின் கொள்கை மற்றும் அதன் கடல்சார் தொலைநோக்குப் பார்வையான, பிராந்தியத்தில் உள்ள அனைவருக்கும் பாதுகாப்பு மற்றும் வளர்ச்சி  என்பதன் மையத்தூணாக மாலத்தீவு விளங்குவதாக பிரதமர் திரு மோடி குறிப்பிட்டார்.
ஐக்கிய நாடுகள் பொதுச்சபையின் தலைவராக மாலத்தீவுகளின் வெளியுறவு அமைச்சர் திரு அப்துல்லா ஷாஹித் தேர்வு செய்யப்பட்டதற்கு அதிபர் திரு சோலிஹ்க்கு பிரதமர் வாழ்த்து தெரிவித்தார்.
இரண்டு தலைவர்களுக்கும் இடையேயான தொலைபேசி உரையாடல், இருநாட்டு உறவுகளின் தற்போதைய நிலைப்பற்றி அறிந்து கொள்ளவும், இருநாடுகளின் ஒத்துழைப்பிற்கு மேலும் உத்வேகம் மற்றும் வழிகாட்டுதல்களை வழங்கவும் ஓர் வாய்ப்பாக அமைந்தது.
உள்துறை அமைச்சகம்
கேரளாவில் நிலவும் வெள்ள நிலைமை குறித்து ஆய்வு நடத்த மத்திய அமைச்சக செயலர் தலைமையிலான தேசிய நெருக்கடி மேலாண்மை குழுக் கூட்டம்
கேரளாவில் தற்போதுள்ள வெள்ள நிலைமைக்கு தொடர்ந்து உதவியை உறுதி செய்யும் நோக்கத்தோடு தேசிய நெருக்கடி மேலாண்மை குழுவின் கூட்டம் நடைபெற்றது. பிரதமர் திரு. நரேந்திர மோடியின் உத்தரவின் பேரில் மத்திய அமைச்சக செயலர் திரு பி. கே. சின்ஹா தலைமையேற்ற இந்தக் கூட்டத்தில், பாதுகாப்பு, உள்துறை, நீர் வள மத்திய அமைச்சகங்களின் செயலர்கள் ராணுவம், கடற்படை, விமானப்படை, கடலோர காவல்படை, தேசிய பேரிடர் மீட்புப் படையின் தலைமை தளபதிகள், தேசிய பேரிடர் மேலாண்மை ஆணையத்தின் உறுப்பினர், மத்திய நீர்வள ஆணையத்தின் தலைவர் மற்றும் உயர் அதிகாரிகள் பங்கேற்றனர்.
கேரள மாநிலத்திற்கு முழு ஒத்துழைப்பு வழங்கும் இந்திய அரசு, அங்கு பெரிய அளவிலான மீட்பு மற்றும் நிவாரணப் பணிகளை மேற்கொண்டுள்ளது.
தற்போதைய நிலவரப்படி தேசிய பேரிடர் மீட்புப்படையின் 18 குழுக்கள், ராணுவத்தின் பொறியியல் பணிப்படையின் ஒன்பது பிரிவுகளின் எட்டு குழுக்களும், கடலோர காவல்படையி்ன் 22 குழுக்களும், கடற்படையின் ஆழ்கடல் நீச்சல் வீரர்களின் 24 குழுக்களும், அதோடு ஹெலிகாப்டர்கள், விமானங்கள், படகுகள், உயிர் காக்கும் இதர கருவிகள் கேரளாவிற்கு அனுப்பி வைக்கப்பட்டு இருப்பதோடு, வெள்ளத்தில் சிக்கியுள்ள மக்களை மீட்கும் பணிகளும் முடுக்கி விடப்பட்டுள்ளன.
இதுவரை தேசிய பேரிடர் மீட்புப்படை, ராணுவம் ஆகியவற்றின் நடவடிக்கையால் 2,182 பேர் மீட்கப்பட்டதோடு, வெள்ளத்தில் சிக்கிய 968 பேர் பாதுகாப்பான இடங்களுக்கு அனுப்பப்பட்டு உள்ளனர்.
தேர்தல் ஆணையம்
சுதந்திரமான, நேர்மையான, மக்கள் பங்கு கொள்ளும், பாதுகாப்பான தேர்தலை பிகாரில் நடத்துவதற்கு முன்னுரிமை: தலைமை தேர்தல் ஆணையர்
2020 செப்டம்பர் 25 அன்றும் அதைத் தொடர்ந்தும் அறிவிக்கப்பட்ட பிகார் சட்டப்பேரவை தேர்தல் மற்றும் பல்வேறு மாநிலங்களின் இடைத் தேர்தல்களின் பார்வையாளர்களுக்கான விளக்கக் கூட்டம் ஒன்றை இந்திய தேர்தல் ஆணையம் இன்று நடத்தியது.
பார்வையாளர்களுடன் உரையாடிய தலைமை தேர்தல் ஆணையர் திரு சுனில் அரோரா, சர்வதேச அளவில் தேர்தல்களின் மீது கொவிட்-19 ஏற்படுத்தியுள்ள பாதிப்புகள் குறித்தும், பிகார் சட்டப்பேரவைத் தேர்தலை நடத்துவதற்கு முடிவெடுப்பதற்கு முன் இந்திய தேர்தல் ஆணையம் பரிசீலித்த பல்வேறு விஷயங்கள் குறித்தும் எடுத்துரைத்தார்.
சுதந்திரமான, நேர்மையான, மக்கள் பங்கு கொள்ளும், பாதுகாப்பான தேர்தலை பிகாரில் நடத்துவதற்கு முன்னுரிமை வழங்கப்படுவதாக தலைமை தேர்தல் ஆணையர் தெரிவித்தார்.
பெருந்தொற்றுக்கிடையே நடக்கும் முதல் மிகப்பெரிய தேர்தல் என்பதால் உலகம் இதை உற்று நோக்கும் என்றும், எனவே நாம் மிகவும் கவனமாக இருக்க வேண்டும் என்றும் அவர் தெரிவித்தார்.
ஜனநாயகத்தின் வலிமை அதன் முதன்மை பங்குதாரரான வாக்காளர்களிடம் தான் இருக்கிறது என்று கூறிய திரு அரோரா, வாக்களிக்கும் மையங்களுக்கு வந்து சுதந்திரமாக வாக்களிப்பதற்கான அனைத்து நம்பிக்கையையும் வாக்காளர்களிடையே ஏற்படுத்த வேண்டும் என்று கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661763
பொருளாதார விவகாரங்களுக்கான மத்திய அமைச்சரவைக் குழு
கட்டமைப்பு முதலீடு அறக்கட்டளை மூலம் இந்திய மின் பகிர்வு நிறுவனத்தின்  துணை நிறுவனங்களின் சொத்துக்கள் மூலம் வருவாய் ஈட்டுவதற்கு பொருளாதார விவகாரங்களுக்கான மத்திய அமைச்சரவை குழு ஒப்புதல்
பொருளாதார விவகாரங்களுக்கான மத்திய அமைச்சரவை குழு பிரதமர் திரு.நரேந்திர மோடி தலைமையில் நேற்று கூடியது. இதில் மின்துறை அமைச்சகத்தின் கீழ் செயல்படும் பொதுத் துறை நிறுவனமான, இந்திய மின்பகிர்வு நிறுவனத்தின் துணை நிறுவனங்களின் சொத்துக்களை, கட்டமைப்பு முதலீடு அறக்கட்டளை மூலம் பணமாக்கும் முக்கிய சீர்திருத்தத்துக்கு ஒப்புதல் அளித்துள்ளது. புதிய மற்றும் நடைபெற்றுக் கொண்டிருக்கும் கட்டுமான முதலீட்டு திட்டங்களுக்கு தேவையான நிதியைப் பெற, மின்துறையில் உள்ள ஒரு பொதுத்துறை நிறுவனம், தனது துணை நிறுவனத்தின் சொத்துக்களை கட்டமைப்பு முதலீடு அறக்கட்டளை மூலம் பணமாக்குவது இதுவே முதல் முறை.
இந்த அனுமதி மூலம் இந்திய மின்பகிர்வு நிறுவனம் தனது சொத்துக்கள் மூலம் ரூ.7000 கோடிக்கும் அதிகமான நிதியை திரட்ட முடியும். இந்த சொத்துக்கள் அனைத்தும், இந்திய மின் பகிர்வு நிறுவனத்தின் உயர் மின்னழுத்த வழித்தடங்கள் மற்றும் துணை மின் நிலையங்கள் ஆகும் . இந்த சொத்து பணமாக்கலின் மூலம் கிடைக்கும் வருமானம், இந்திய மின்பகிர்வு நிறுவனத்தின் புதிய மற்றும் நடைபெற்றுக் கொண்டிருக்கும் திட்டங்களில் பயன்படுத்தப்படும்.
பின்னணி:
மின்துறை அமைச்சகத்தின் கட்டுப்பாட்டின் கீழ் இயங்கும் பொதுத்துறை நிறுவனம் ‘பவர்கிரிட்’. இது தனது வர்த்தக செயல்பாட்டை கடந்த 1992-93ம் ஆண்டில் தொடங்கியது. தற்போது மின் பகிர்வில் முன்னணி நிறுவனமாக உள்ளது. இது தனது துணை நிறுவனங்களுடன் கட்டண அடிப்படையிலான போட்டி ஏல முறையில், நாட்டின் பல இடங்களில் மின் பகிர்வு நிறுவனங்களை வைத்துள்ளது. இந்நிறுவனம், தனது முதலீட்டுக்கு தேவையான நிதியை, தனக்குள்ள சொத்துக்கள் மற்றும் கடன் மூலமாக திரட்டிக் கொள்கிறது.
முதல்கட்டமாக இந்திய மின்பகிர்வு நிறுவனம் தனது சொத்துக்கள் மூலம் ரூ.7 ஆயிரம் கோடி நிதி திரட்டும். இதன் மூலம் கிடைக்கும் அனுபவம் மூலம், எதிர்காலத்தில், பணமாக்குதலுக்கான நடவடிக்கைகள் மேலும் மேற்கொள்ளப்படும்.
சொத்து மறுசுழற்சி என்பது முதலீட்டுக்கு தேவையான நிதியை பெறுவதற்கான மத்திய அரசின் முக்கியமான உக்தி. கட்டுமான முதலீட்டு அறக்கட்டளையின் இந்த திட்டம் உள்நாடு மற்றும் அன்னிய முதலீடுகளை ஈர்க்கும்.
(Visitor Counter : 157
புவி அறிவியல் அமைச்சகம்
தமிழகம், புதுச்சேரி மற்றும் காரைக்காலில் ஒரு சில இடங்களில் இன்று முதல் 3 நாட்கள் கனமழைக்கு வாய்ப்பு
இந்திய வானிலை துறையின், தேசிய வானிலை முன்னறிவிப்பு மையம் வெளியிட்ட தகவலில் கூறியிருப்பதாவது:
ஏப்ரல் 15ம் தேதியான இன்று தமிழகம், புதுச்சேரி மற்றும் காரைக்கால் ஆகிய பகுதிகளில் பலத்த காற்று, மின்னலுடன் கனமழைக்கு வாய்ப்பு உள்ளது. இதேபோல் நாட்டின் இதர மாநிலங்களில் மழைக்கு வாய்ப்புள்ளது.
ஏப்ரல் 16 மற்றும் 17-ம் தேதிகளில் தமிழகம், புதுச்சேரி மற்றும் காரைக்கால் ஆகிய பகுதிகளில் ஒரு சில இடங்களில் இடியுடன் கனமழைக்கு வாய்ப்பு உள்ளது. ஏப்ரல் 18 மற்றும் 19ம் தேதிகளில், தமிழகம், புதுச்சேரி மற்றும் காரைக்கால் பகுதியில் ஒரு சில இடங்களில் இடி, மின்னல் மற்றும் பலத்த காற்றுக்கு வாய்ப்புள்ளது.
இதே போல் நாட்டின் பல பகுதிகளில் இடி, மின்னலுடன் மழைக்கு வாய்ப்புள்ளதாக, தேசிய வானிலை முன்னறிவிப்பு மையம் தெரிவித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1711947
-------
(Visitor Counter : 119
ரசாயனம் மற்றும் உரங்கள் அமைச்சகம்
விவசாயிகளின் நலன்கள் கருதி, ஜி.எஸ்.டி. - யின் கீழ் உரங்கள் மீது 12%லிருந்து 5%க்கு வரிவிகிதங்களைக் குறைக்க முடிவு
ஜி.எஸ்.டி. மேலாண்மையின் கீழ், நாடு முழுவதும் சீரான உச்சபட்ச சில்லறை விலையாக 50 கிலோவுக்கு ரூ.295.47 என நிர்ணயிக்கப்பட்டிருக்கிறது
ஒட்டுமொத்த உரச் சந்தையை ஒரு சந்தையாக ஒருங்கிணைப்பதன் மூலம் மாநிலங்களிடையே உரங்கள் கடத்துவதை தடுக்க ஜி.எஸ்.டி. மேலாண்மை
திரு.அனந்தகுமார் : ஜி.எஸ்.டி. மேலாண்மையின் கீழ் ரூ.1261 கோடி அளவில் விவசாயிகளுக்கு பலன்கள்
இரசாயனங்கள் மற்றும் உரங்கள், நாடாளுமன்ற விவகாரத்துறை மத்திய அமைச்சர் திரு. அனந்தகுமார் ஜூன் 30 அன்று நடந்த ஜி.எஸ்..டி ஆலோசனைக்குழுவின் 18 வது கூட்டத்தின் உரத்துறை பற்றிய முடிவுகளை ஊடகங்களுக்குக் கூறினார்.
- மீதான ஜி.எஸ்.டி. விகிதங்களை 12% இலிருந்து 5% ஆகக் குறைக்க முடிவெடுக்கப்பட்டிருப்பதாக அமைச்சர் கூறினார். முக்கியமாக விவசாயிகளின் நலன்களுக்காகவே இந்த முடிவு எடுக்கப்பட்டிருப்பதாகக் கூறினார். இந்த பலன்கள் விவசாயிகளுக்குக் கிடைக்கச் செய்ய வேண்டும் என்று தொழில்துறையை மத்திய அரசு கேட்டுக்கொண்டது.
விவசாயிகள் ரூ.1261 கோடி அளவில் பயனடைவர் என்றும் அமைச்சர் கூறினார். ஆலோசனைக்குழு அறிவித்த ஜிஎஸ்டி விகிதங்களின் கீழ், அனைத்திந்திய சராசரி எடையீடான டன்னுக்கு ரூ.5923  என்பது, சராசரி எடையீடு செய்யப்பட்ட உச்சபட்ச சில்லறை விலை டன்னுக்கு ரூ.5909  என்று குறையும்.
ஜிஎஸ்டியை வரவேற்பதன் விளைவாக, இயற்கை என வாயு ஜி.எஸ்.டி. ஆளுமையின் கீழ் கொண்டுவரப்படாததால், இயற்கை என வாயுவின்மீது கூடுதலாக vat வசூலிக்கும் இரண்டு மாநிலங்களைத் தவிர, நாடு முழுவதும் டன்னுக்கு 50 கிலோ என்பது ஒரே சீரான எம்ஆர்பி என்று இருக்கும். ஆனாலும் அந்த மாநிலங்களிலும் கூட எம்ஆர்பி 50 கிலோவுக்கு ரூ.3 குறையும்.
அதுபோலவே, சராசரி அடிப்படையில் இப்போதைய வரியைவிட வரப்போகும் வரிவிதிப்பு சராசரியாகக் குறைவு என்பதால் விலைகள் நிர்ணயிக்கப்படாத பி அண்ட் கே உரங்கள் மீதான எம்ஆர்பி விலையும் இறங்கும் என்று அமைச்சர் மேலும் கூறினார்.
உரச் சந்தையை ஒரே சந்தையாக ஒருங்கிணைப்பதோடு, அடுத்தடுத்த மாநிலங்களில் வரிவிகித வேறுபாடுகளின் விளைவாக எம்ஆர்பி வேறுபாடுகளால் தற்போது மாநிலங்களிடையே நடக்கக்கூடிய உரங்கள் கடத்தலும் தடுக்கப்படும்.
பிரதமர் திரு. நரேந்திர மோடியின் தொலைநோக்குப் பார்வையான ஒரு நாடு, 'ஒரு சந்தை, ஒரு வரி' என்பதை ஜி.எஸ்.டி. நனவாக்கும் என்றார் திரு. அனந்தகுமார்.
பாதுகாப்பு அமைச்சகம்
கடல்சார் விமான நடவடிக்கைகள் : ககன் சக்தி-2018
மேற்கு மற்றும் கிழக்கு பிராந்திய கடல் தளங்களில், இரண்டு கட்டங்களாக நடைபெற்ற ககன் சக்தி ஒத்திகையின்போது, இந்திய விமானப்படை தனது கடல்சார் போர்த்திறனை மிகவும் நேர்த்தியாக வெளிப்படுத்தியது. விரிவுபடுத்தப்பட்ட இந்தியப் பெருங்கடல் பகுதி முழுவதும், இந்தியக் கடற்படை ஒத்துழைப்புடன், வானிலேயே எரிபொருள் நிரப்பும் விமானம், சு-30 போர் விமானம் மற்றும் நீண்ட தொலைவு கப்பல் எதிர்ப்பு தளவாடங்களுடன் கூடிய ஜாகுவார் ரக போர் விமானங்களைப் பயன்படுத்தி நடத்தப்பட்ட இந்த ஒத்திகையில், இந்திய விமானப்படை தனது வான் ஆதிக்கத்தை உறுதி செய்தது.
மேற்குப் பகுதி கடல் தளங்களில், சு-30 மற்றும் ப்ரம்மோஸ் மற்றும் ஹர்பூன் ரகக் கப்பல் எதிர்ப்பு ஏவுகணைகள் பொருத்தப்பட்ட ஜாகுவார் ரகப் போர் விமானங்கள் மூலம் கரையோரம் மற்றும் ஆழ்கடல் பகுதிகளில் உள்ள இலக்குகளை தாக்கி சோதனை நடத்தப்பட்டது.
மேலும் விவரங்களுக்கு www.pib.nic.in இணையதளத்தைக் காணவும்.
(Visitor Counter : 114
சுகாதாரம் மற்றும் குடும்ப நலத்துறை அமைச்சகம்
தேசிய சுகாதார இயக்கத்தின் கீழ் உயர் ரத்த அழுத்தத்திற்கு எதிராக மேற்கொள்ளப்படும் பெரிய அளவிலான முன்னெடுப்பு திட்டத்திற்காக இந்தியாவுக்கு ஐ நா விருது கிடைத்துள்ளது
தேசிய சுகாதார இயக்கத்தின் கீழ் இந்திய உயர் ரத்த அழுத்த கட்டுப்பாட்டு முன்னெடுப்பு மூலம் மேற்கொள்ளப்படும் பெரிய அளவிலான திட்டத்திற்காக இந்தியாவிற்கு ஐநா விருது கிடைத்துள்ளது .
இதுகுறித்து ட்விட்டரில் பதிவிட்டுள்ள மத்திய சுகாதார மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, அனைவரது உடல் நலத்தை உறுதி செய்ய வேண்டும் என்ற பிரதமர் நரேந்திர மோடி அவர்களின் இயக்கத்திற்கு இந்திய உயர் ரத்த அழுத்த கட்டுப்பாட்டு முன்னெடுப்பு வலுவூட்டியுள்ளதாக குறிப்பிட்டுள்ளார். ஆரோக்கியமான மற்றும் உடல் உறுதி இந்தியாவை கட்டமைப்பதில், நாம் உறுதி பூண்டுள்ளதாகவும் அவர் மேலும் கூறியுள்ளார்.
அமெரிக்காவின் நியூயார்க்கில் செப்டம்பர் 21,2022ல் நடைபெற்ற ஐநா பொதுச்சபை கூட்டத்தில், 2022 ஐநா முகமைகளுக்கிடையேயான முனைப்பு குழு மற்றும் உலக சுகாதார அமைப்பின் சிறப்பு திட்டத்தின் ஆரம்ப சுகாதார நலவாழ்வு விருது இந்தியாவுக்கு கிடைத்துள்ளது.
ஆரம்ப நிலையிலேயே உயர் ரத்த அழுத்தத்தை கட்டுப்படுத்துவதன் மூலம் மாரடைப்பு, பக்கவாதம் மற்றும் சிறுநீரக செயலிழப்பால், ஏற்படும் இறப்புகள் குறைகின்றன.
கடந்த 2017ம் ஆண்டு தொடங்கப்பட்ட இந்திய உயர் ரத்த அழுத்த கட்டுப்பாட்டு முன்னெடுப்பு படிப்படியாக 23 மாநிலங்களில் 130க்கும் மேற்பட்ட மாவட்டங்களில் விரிவுப்படுத்தப்பட்டுள்ளது. இதன் மூலம் 34 லட்சத்திற்கும் மேற்பட்டவர்கள் உயர் ரத்த அழுத்தத்திற்கு சிகிச்சை பெற்று வருகின்றனர். மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1861240
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஊழலுக்கு எதிராக சமரசமற்ற முறையில் செயல்படும் இந்தியாவின் கொள்கை நிலைப்பாட்டை வலியுறுத்தும் வகையில், நடைபெற இருக்கும் ஜி20 செயல்பாட்டுக் குழு கூட்டத்தின் தீர்மானத்தை வலிமை பெறச் செய்ய இருப்பதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
ஊழலுக்கு எதிராக சமரசமற்ற முறையில் செயல்படும் இந்தியாவின் கொள்கை நிலைப்பாட்டை வலியுறுத்தும் விதமாக, ஹரியானாவின் குருகிராமில் வரும் மார்ச் 1ந் தேதி முதல் 3ம் தேதி வரை நடைபெற இருக்கும் ஜி20 ஊழலுக்கு எதிரான முதல் செயல்பாட்டுக் குழு கூட்டத்தின் தீர்மானத்தை வலிமை பெறச் செய்ய இருப்பதாக மத்திய பணியாளர் நலன், பொதுமக்கள் குறைதீர்ப்பு, ஓய்வூதியங்கள் துறை அமைச்சர் டாக்டர் ஜிதேந்திர சிங் தெரிவித்துள்ளார்.
மத்திய அமைச்சர் டாக்டர் ஜிதேந்திர சிங் வெளியிட்டுள்ள அறிக்கையில், முன் எப்போதும் இல்லாத பொருளாதார, புவி அறிவியல், கால நிலை சவால்களுக்கு மத்தியில் ஜி20 இந்தியத் தலைமைத்துவம் பெற்றிருக்கிறது. உலகப் பொருளாதாரம் மந்தநிலையில் உள்ள போது, சர்வதேச நிதி ஆணையம் மற்றும் இதர உலக நிறுவனங்கள், இந்தியா பிரகாசமான நிலையில் இருப்பதாகத் தெரிவித்திருப்பது குறிப்பிடத்தக்கது. வடக்கு-தெற்கு பிரிவுகளை இணைப்பதற்கான நடவடிக்கைகளில் இந்தியா முக்கிய பங்காற்றும். ஊழலுக்கு எதிராக சமரசமற்ற முறையில் இந்தியா செயல்படும்.
ஜி20 இந்தியத் தலைமைத்துவத்தின் கருப்பொருள் “வசுதைவ குடும்பகம்-ஒரே பூமி, ஒரே குடும்பம், ஒரே எதிர்காலம்” ஆகும். ஜி20 இந்திய தலைமைத்துவம் பிரதமர் வழிகாட்டுதலின்படி, பணியாளர் மற்றும் பயிற்ச்சித்துறை ஊழலுக்கு எதிரான முதல் செயல்பாட்டுக் குழு கூட்டத்தை நடத்துகிறது.
குருகிராமில் நடைபெறும் இந்த மூன்று நாள் நிகழ்வில் 20 உறுப்பு நாடுகளைச் சேர்ந்த 90 பிரதிநிதிகள், அழைக்கப்பட்ட நாடுகளைச் சேர்ந்த 10 பிரதிநிதிகள், 9 சர்வதேச நிறுவனங்களைச் சேர்ந்தவர்கள் ஆகியோர் சர்வதேச அளவில் ஊழலுக்கு எதிரான செயல்முறை அமைப்பின் நடவடிக்கைகளை வலுப்படுத்துவது குறித்து விரிவான ஆலோசனைகளை மேற்கொள்வர். மேலும் பொருளாதார குற்ற நடவடிக்கைகளில் ஈடுபடுபவர்களை பின்தொடர்ந்து, வேகமாக நடவடிக்கைகள் மேற்கொள்ளப்பட்டு, வெளிநாட்டில் உள்ள அவர்களுடைய சொத்துக்களை இந்திய சட்ட எல்லைகளுக்கு உட்பட்ட வகையில் கொண்டுவருவது போன்றவைகள் குறித்து விரிவாக ஆலோசிக்கப்படும்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பிரதமர் மத்ஸய சம்பதா திட்டம் இந்தியாவில் மீன்பிடித் துறையில் குறிப்பிடத்தக்க தாக்கத்தை ஏற்படுத்தும் என சாகர் பரிக்ரமா திட்ட 4-ம் கட்டத்தின் இறுதி நாளில் அமைச்சர் பர்ஷோத்தம் ரூபாலா உறுதி
மத்திய மீன்வளத் துறை அமைச்சகம், கால்நடை வளர்ப்பு மற்றும் பால்வளத்துறை அமைச்சகம், மத்திய அரசு, தேசிய மீன்வள மேம்பாட்டு வாரியம் மற்றும் மீன்வளத் துறை, கர்நாடக அரசு, கோவா அரசு, இந்தியக் கடலோரக் காவல்படை, இந்திய மீன்வள ஆய்வு மற்றும் மீனவர் பிரதிநிதிகள் கடந்த 17-ம் தேதியன்று கோவாவின் மொர்முகாவ் துறைமுகத்தில் சாகர் பரிக்ரமா திட்டத்தின் 4-ம் கட்டத்தைத் தொடங்கினர். மத்திய மீன்வளம், கால்நடை வளர்ப்பு மற்றும் பால்வளத்துறை அமைச்சர் திரு.பர்ஷோத்தம் ரூபாலா, மீன்வளத்துறை மற்றும் பால்வளத்துறை இணையமைச்சர் டாக்டர் எல். முருகன் முன்னிலையில், மீன்வளத்துறை செயலாளர் திரு.ஜதீந்திர நாத் ஸ்வைன் சாகர் பரிக்ரமா திட்ட 4-ம் கட்டத்தை கோவாவின் மொர்முகாவ் துறைமுகத்தில் இருந்து தொடங்கி வைத்தார்.
சாகர் பரிக்ரமா திட்டத்திம் 4-ம் கட்டம் 3 முக்கிய கடலோர மாவட்டங்களின் மஜாலி, கார்வார், பெலம்பரா, மங்கி, முருதீஸ்வர், அல்வெகோடி, மால்பே, உச்சிலா, மங்களூரு ஆகிய 10 இடங்களை உள்ளடக்கியதோடு, மால்பே துறைமுகம், உச்சிலா கிராமம் போன்ற பிற பகுதிகளை உள்ளடக்கி இன்று  மங்களூர் டவுன்ஹாலில் முடிவடைந்தது.
மால்பே துறைமுகத்தில் மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு.பர்ஷோத்தம் ரூபாலாவுக்கு செண்டை மேளம் மற்றும் மீனவர்களின் நடனத்துடன் உற்சாக வரவேற்புடன் இன்றைய நிகழ்ச்சி தொடங்கப்பட்டது. இதனைத் தொடர்ந்து நடைபெற்ற கலந்துரையாடல் நிகழ்வில், மீனவர்கள் தாங்கள் சந்திக்கும் பல்வேறு பிரச்சனைகளான படகுகளுக்கு டீசல் பெறுதல், மீன்பிடித்தல் தொடர்பான நடவடிக்கைகளுக்கு மானியம் பெறுதல் , மீன்பிடிக்காத மற்றும் சமூகப் பாதுகாப்பு தேவைப்படும் வயதான மீனவர்களுக்கான ஆதரவு உள்ளிட்டவைகளை எழுப்பினர்.
பிரதமர் மத்ஸய சம்பதா  திட்டம் குறித்து மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு.பர்ஷோத்தம் ரூபாலா மீனவர்களிடையே உரையாற்றினார். பிஎம்எம்எஸ்ஒய், கேசிசி போன்ற திட்டங்கள் குறித்த விழிப்புணர்வை ஏற்படுத்த தன்னார்வலர்கள் உதவ வேண்டும் என்றும் அவர் கேட்டுக்கொண்டார். இத்திட்டம் இந்தியாவில் மீன்பிடித்துறையில் குறிப்பிடத்தக்க தாக்கத்தை ஏற்படுத்தும் என அமைச்சர் பர்ஷோத்தம் ரூபாலா தெரிவித்தார். மீன்பிடித்தல் மற்றும் மீன்வளர்ப்பு ஆகியவற்றில் நவீன முறைகளைப் பின்பற்றுவதன் மூலம் மீன்களின் உற்பத்தியை மேம்படுத்துவதே இத்திட்டத்தின் நோக்கமாகும்.
-----
AD/CH/KPG
(Visitor Counter : 75
புதிய மற்றும் புதுப்பிக்கத்தக்க எரிசக்தி அமைச்சகம்
“இந்தியாவின் சூரிய எரிசக்தி சந்தை” குறித்த இன்டர் சோலார் ஈரோப் 2022 - ல் திரு பக்வந்த் கூபா முக்கிய உரை நிகழ்த்தினார்
ஜெர்மனியின் மூனீச் நகரில் நடைபெற்ற இன்டர் சோலார் ஈரோப் 2022 - ல் மத்திய புதிய மற்றும் புதுப்பிக்கவல்ல எரிசக்தித் துறை இணை அமைச்சர் திரு பக்வந்த் கூபா பங்கேற்றார். “இந்தியாவின் சூரிய எரிசக்தி சந்தை” குறித்த முதலீட்டு மேம்பாட்டு நிகழ்வில் அமைச்சர் முக்கிய உரை நிகழ்த்தினார்.
இந்தியாவின் பெருமளவிலான புதுப்பிக்கவல்ல எரிசக்தி ஆதார வளங்களும், வலுவான கொள்கையும், 2030 க்குள் புதைபடிமம் அல்லாத முறையில் 500 ஜிகா வாட் மின் உற்பத்தி திட்டத்தை நிறுவுதல், 2070 க்குள் கரியமலவாயு வெளியேற்றத்தை முற்றிலுமாக நீக்குதல் என்ற இலக்குகளை அடைவதற்கு பலமான அடித்தளங்களாகும் என்று அமைச்சர் தமது முக்கிய உரையில் குறிப்பிட்டார்.
சூரிய மின்னுற்பத்திக்கு உயர் திறன் கொண்ட உள்நாட்டு தயாரிப்புகளை அதிகரிக்க அரசு உறுதிபூண்டுள்ளது என்று கூறிய அமைச்சர் திரு கூபா, இதற்காக பட்ஜெட்டில் ரூ. 24,000 கோடி ஒதுக்கப்பட்டுள்ளது என்றார். பசுமை ஹைட்ரஜன் பொருளாதாரத்தை ஊக்கப்படுத்த இந்தியா ரூ. 25,425 கோடி ஒதுக்கீடு தேவை என மதிப்பிட்டுள்ளது. பசுமை ஹைட்ரஜன் இயக்கம் ஆண்டொன்றுக்கு 4.1 மில்லியன் டன் பசுமை ஹைட்ரஜன் உற்பத்தியை எதிர்ப்பார்க்கிறது என்றும் அமைச்சர் கூறினார்.
புதுப்பிக்க வல்ல எரிச்சக்தி துறையில் தற்போது 196.98 பில்லியன் மதிப்பிலான திட்டங்கள் இந்தியாவில் செயல்பாட்டில் உள்ளன என்று குறிப்பிட்ட அமைச்சர், இதுபோன்ற வாய்ப்பை பயன்படுத்திக்கொள்ளுமாறு வளர்ச்சியடைந்த நாடுகளுக்கும் புதுப்பிக்க வல்ல எரிச்சக்தி துறையில் செயல்படும் பெரிய நிறுவனங்களுக்கும் அழைப்பு விடுத்தார்.
பிரதமர் அலுவலகம்
ரைசினா பேச்சுவார்த்தை 2022 தொடக்க நிகழ்வில் பிரதமர் பங்கேற்பு
ரைசினா பேச்சுவார்த்தை 2022 தொடக்க நிகழ்வில் பிரதமர் திரு நரேந்திர மோடி பங்கேற்றார். இந்நிகழ்வில் ஐரோப்பிய ஆணைய தலைவர் மேன்மை தங்கிய திருமதி உர்சுலா வொன் டெர் லெயன் முக்கிய உரை ஆற்றினார்.
ட்விட்டர் பதிவில் பிரதமர் கூறியிருப்பதாவது:
"இன்று மாலை நடைபெற்ற #ரைசினா பேச்சுவார்த்தை 2022 தொடக்க நிகழ்வில் பங்கேற்றேன் @raisinadialogue ".
மத்திய அமைச்சரவை
வேளாண் ஏற்றுமதிக்கொள்கை 2018-க்கு அமைச்சரவை ஒப்புதல்
வேளாண் ஏற்றுமதிக்கொள்கை 2018-க்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. மத்தியில் கண்காணிப்புக் கட்டமைப்பை நிறுவும் ஆலோசனைக்கும் அமைச்சரவை ஒப்புதல் அளித்துள்ளது. இதற்கு வர்த்தக அமைச்சகம், மேம்பாட்டு முகமையாக செயல்படும். சம்பந்தப்பட்ட மாநில அரசுகளின் பிரதிநிதிகள், பல்வேறு அமைச்சகங்கள், துறைகள், முகமைகள், ஆகியவை வேளாண் ஏற்றுமதிக் கொள்கையின் அமலாக்கத்தைக் கண்காணிக்கும்.
வேளாண் துறையில் உலக சக்தியாக இந்தியாவை உருவாக்குதல், விவசாயிகளின் வருமானத்தை அதிகரித்தல் பொருத்தமான கொள்கை திட்டங்கள் மூலம் இந்திய வேளாண் வளங்கள் ஏற்றுமதியை ஊக்கப்படுத்துதல் ஆகியவை இந்தக் கொள்கையின் தொலைநோக்குப் பார்வையாகும்.
நோக்கங்கள்:
- 2022-க்குள் வேளாண் பொருள்கள் ஏற்றுமதியை இரண்டு மடங்காக்குவது.
- அழுகும் பொருட்கள் உள்ளிட்ட வேளாண் பொருட்களை மதிப்புக்கூட்டி நமது ஏற்றுமதி நிலையை மாற்றி அமைப்பது.
- புதிய, உள்நாட்டுத் தன்மை உடைய, இயற்கையான, நெறிமுறை சார்ந்த, பாரம்பரிய மற்றும் பாரம்பரியம் அல்லாத வேளாண் பொருட்களை ஏற்றுமதி செய்வது.
- தூய்மைப்பிரச்சினை மற்றும் பிற தடைகளை அகற்றி எளிதாக சந்தை வாய்ப்பு கிடைப்பதற்கு நிறுவன முறையை உருவாக்குவது.
- வெகுவிரைவில் உலக மதிப்புத் தொடருடன் ஒருங்கிணைப்பை ஏற்படுத்தி வேளாண் பொருட்கள் ஏற்றுமதியில் இந்தியாவின் பங்கினை இரண்டு மடங்காக்கப் பாடுபடுவது.
- வெளிநாட்டுச் சந்தைக்கான ஏற்றுமதி வாய்ப்புகளின் மூலம் விவசாயிகளை ஆதாயம் பெறச் செய்வது.
-----
எஸ் எம் பி - கீதா
(Visitor Counter : 354
குடியரசுத் தலைவர் செயலகம்
தமிழக ஆளுநர் திரு பன்வாரிலால் புரோகித்திற்கு பஞ்சாப் ஆளுநராக கூடுதல் பொறுப்பு
தமிழ்நாடு ஆளுநர் திரு பன்வாரிலால் புரோகித், தமது பொறுப்புகளுக்கு கூடுதலாக பஞ்சாப் ஆளுநருக்கான பணிகளையும் ஆற்றுவார் என்று குடியரசுத் தலைவர் அறிவித்துள்ளார். மாற்று ஏற்பாடுகள் மேற்கொள்ளப்படும் வரை இது நீடிக்கும்.
மேலும், சண்டிகர் யூனியன் பிரதேசத்தின் நிர்வாகியாகவும் திரு பன்வாரிலால் புரோகித்தை குடியரசுத் தலைவர் நியமித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749581
அறிவியல் மற்றும் தொழில்நுட்பத்துறை
புதிதாக கண்டுபிடிக்கப்பட்டுள்ள எலக்ட்ரோலைட் சிறந்த அமோனியா கலவைக்கு உதவும்
புதிதாக கண்டுபிடிக்கப்பட்டுள்ள எலக்ட்ரோலைட், மின் வேதியியல் அமோனியா கலவைக்கு உதவுவதோடு தொழிற்சாலைகளில் பசுமை எரிசக்தி அல்லது ஹைட்ரஜன் உற்பத்திக்கும் மிகவும் பயனுள்ளதாக இருக்கும்.
மத்திய அறிவியல் தொழில்நுட்பத் துறையின் தன்னாட்சி நிறுவனமான மொஹாலியில் இருக்கும் நானோ அறிவியல் தொழில்நுட்ப கல்விக் கழகத்தின் விஞ்ஞானிகள் என்ஏபிஎஃப்4 
என்ற புதிய எலக்ட்ரோலைட்டை அறிமுகம் செய்துள்ளனர். இது நைட்ரஜனை உருவாக்குவதாக மட்டுமின்றி அதிக அளவில், அமோனியா உற்பத்தி செய்வதற்கான கிரியா ஊக்கியாகவும், செயல்படுகிறது.
நைட்ரஜன் கரைசல் விஷயம் நீண்ட காலமாக நிலுவையில் உள்ள நிலையில், இந்த புதிய அணுகுமுறை பிஎன்ஏஎஸ் எனும் தேசிய அறிவியல் அகாடமியின் சஞ்சிகையில் வெளியிடப்பட்டுள்ளது.
வணிகம் மற்றும் தொழில்துறை அமைச்சகம்
ஒழுங்குமுறை பின்பற்றுதல் விவரங்களை தாக்கல் செய்யும் சுமையை குறைப்பதற்கான தளம் தொடக்கம்
ஒழுங்குமுறை பின்பற்றுதல் விவரங்களைத் தாக்கல் செய்வதில் மக்களின் சுமையையும், தொழில் துறையினரின் சுமையையும் குறைப்பதற்கான ஒருங்கிணைக்கும் துறையாக செயல்படுமாறு, மத்திய வர்த்தக தொழில்கள் அமைச்சகத்தின் தொழில் மற்றும் உள்நாட்டு வர்த்தக மேம்பாட்டுத் துறையை, அமைச்சரவை செயலாளர் வலியுறுத்தினார்.
இது தொடர்பான முக்கிய நடவடிக்கையாக, 2021 ஜனவரி 1 அன்று, ஒழுங்குமுறை பின்பற்றுதல் விவரங்களை தாக்கல் செய்வதற்கான முனைய தளத்தை, தொழில் மற்றும் உள்நாட்டு வர்த்தக மேம்பாட்டுத் துறை தொடங்கியது. சுமைமிகுந்த செயல்பாடுகளில் மக்கள், தொழில்கள் மற்றும் அரசுக்கிடையே பாலமாகச் செயல்படுவதே இந்த தளத்தின் நோக்கமாகும். அனைத்து மத்திய மற்றும் மாநில ஒழுங்குமுறை பின்பற்றுதல் விவரங்களுக்கான முதல் களஞ்சியமாகவும் இது செயல்படும்.
அனைத்து மத்திய அமைச்சகங்கள்/ துறைகள் மற்றும் மாநிலங்கள்/ யூனியன் பிரதேசங்கள், தங்களின் கட்டுப்பாட்டில் உள்ள சட்டங்கள்/ விதிமுறைகள்/ விதிகளை ஆய்வு செய்து அவற்றை நவீனப்படுத்துவதற்கான, எளிமைப்படுத்துவதற்கான செயல்திட்டத்தை வகுப்பார்கள். இந்தத் தகவல்கள் இத்தளத்தில் பதிவு செய்யப்பட்டு கண்காணிக்கப்படும்.
சிஐஐ, ஃபிக்கி மற்றும் அசோச்சாம் ஆகிய தொழில் அமைப்புகளின் பங்குதாரர்களும் தங்களது எண்ணங்கள் மற்றும் பரிந்துரைகளை பதிவு செய்யலாம். தொடர்புடைய மத்திய அரசு அதிகாரிகள் இவற்றை ஆய்வு செய்து, விதிகளை எளிமைப்படுத்துவதற்கான நடவடிக்கைகளை எடுப்பார்கள். இத்தளத்தின் செயல்பாடுகள் மூத்த அதிகாரிகளால் தொடர்ந்து கண்காணிக்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleseDetail.aspx?PRID=1690454